Painija (elokuva)

Painija on Matti Ijäksen ohjaama vanhainkotiin sijoittuva tragikoominen televisioelokuva vuodelta 1985. Ijäs palkittiin elokuvasta ohjaus- ja käsikirjoitus-Jusseilla. Painija palkittiin kanadalaisilla Banffin tv-festivaaleilla pääpalkinnolla.

 Rooleissa 

 Tuotanto 
Painija kuvattiin 16 millimetrin filmille, ja kuvauspaikat pyrittiin valitsemaan erityisellä huolella. Sisäkohtauksissa ikkunanäkymiä luotiin diakuvia heijastamalla tai suuria fotostaatteja käyttäen. Vesilätäkön keskellä sijaitseva talo on purkua odottanut Valtimon rautatieasema, joka patinoitiin alaosastaan tummaksi kuvaamaan talon pahaa vettymistä. Sisäpintoja patinoitiin muistuttamaan tulipalon jälkiä.

 Vastaanotto 
Helsingin Sanomien Jukka Kajava kirjoitti elokuvan tv-uusintaesityksen alla siinä liikuttavan ”elämän laitapuolella, konsensuksen kulissien takana”. Hän sanoi Painijan kertovan rujoista ihmisistä, jotka välittävät toisistaan, ”sellaisella väkevyydellä, jolle ei tv-menneisyydestämme ole helppoa vertaa löytää”. Kajavan mielestä Painija merkitsi uutta aluevaltausta Televisioteatterille, totisten torvensoittajien toteavan ja opettavaisen tyylin murtumista.

 Lähteet 

 Aiheesta muualla 


 Painija Ritva-tietokannassa

Luokka:Suomalaiset draamaelokuvat
Luokka:Jussi-palkitut elokuvat
Luokka:Suomalaiset televisioelokuvat
Luokka:Vuoden 1985 suomalaiset elokuvat
Luokka:Matti Ijäksen ohjaamat elokuvat